

***Trenčianska univerzita Alexandra Dubčeka v Trenčíne***

*Študentská 2, 911 50 Trenčín*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zápisnica č. 1/2024**

**zo zasadnutia Vedeckej rady TnUAD v Trenčíne   
zo dňa 17. júna 2024**

**Prítomní**: podľa prezenčnej listiny a online prezenčnej listiny

***Program:***

1. **Otvorenie: Kontrola uznášaniaschopnosti VR TnUAD v Trenčíne**
2. **Voľba 2 skrutátorov pre aklamačné hlasovanie, 3 členov volebnej komisie k tajnému hlasovaniu k návrhu na vymenovanie za profesora a 2 overovateľov zápisnice**
3. **Schválenie programu zasadnutia**
4. **Kontrola uznesení**
5. **Správa o vzdelávacej a vedecko - výskumnej činnosti TnUAD v Trenčíne za rok 2023**
6. **Návrh na vymenovanie za profesora – doc. Ing. Igor Barényi, PhD., EUR ING (FŠT)**
7. **Rôzne**

**K bodu 1. Otvorenie**

Rokovanie Vedeckej rady Trenčianskej univerzity Alexandra Dubčeka v Trenčíne (ďalej VR TnUAD) otvoril a viedol doc. Ing. Jozef Habánik, PhD. – predseda VR TnUAD a rektor TnUAD v Trenčíne, ktorý konštatoval, že rokovanie VR TnUAD je uznášaniaschopné:

Počet členov VR oprávnených hlasovať 32

Počet prítomných a online členov VR oprávnených hlasovať 26 (21 prezenčne / 5 online)

**K bodu 2. Voľba 2 skrutátorov pre aklamačné hlasovanie, 3 členov volebnej komisie k tajnému hlasovaniu a 2 overovateľov zápisnice**

Predseda VR TnUAD predniesol návrh voľby:

za skrutátorov k aklamačnému hlasovaniu:

prof. Ing. Darina Ondrušová, PhD.

doc. Ing. Adriana Grenčíková, PhD.

za členov volebnej komisie k tajnému hlasovaniu

doc. Ing. Jozef Majerík, PhD., EUR ING – predseda VK

prof. RNDr. Mariana Pajtášová, PhD.

doc. RNDr. Eva Grmanová, PhD.

za overovateľov zápisnice:

doc. RNDr. Zdenka Krajčovičová, PhD., MPH

doc. Ing. Jozef Majerík, PhD. EUR ING

Výsledky hlasovania:

Počet členov VR TnUAD oprávnených hlasovať: 32

Počet prítomných členov VR TnUAD oprávnených hlasovať: 26 Počet členov VR TnUAD, ktorí hlasovali za : 25

Počet členov VR TnUAD, ktorí hlasovali proti: 0

Počet členov VR TnUAD, ktorí sa zdržali hlasovania: 1

*Uznesenie VR – 1/1/2024*

*VR TnUAD schválila návrh skrutátorov pre aklamačné hlasovanie, členov volebnej komisie k tajnému hlasovaniu a  overovateľov zápisnice.*

**K bodu 3. Schválenie programu zasadnutia**

Predseda VR TnUAD oboznámil prítomných členov s programom zasadnutia. K predloženému programu neboli vznesené pripomienky, ani návrhy na zmenu, resp. doplnenie.

Výsledky hlasovania:

Počet členov VR TnUAD oprávnených hlasovať: 32

Počet prítomných členov VR oprávnených hlasovať 26

Počet členov VR, ktorí hlasovali za 25

Počet členov VR, ktorí hlasovali proti 0

Počet členov VR, ktorí sa zdržali hlasovania 1

*Uznesenie VR – 2/1/2024*

*VR TnUAD schválila bez pripomienok a návrhov na zmenu a doplnenie predložený program zasadnutia.*

**K bodu 4. Kontrola plnenia uznesení**

Kontrolu plnenia uznesení z ostatnej VR TnUAD vykonal predseda VR TnUAD. Skonštatoval, že uznesenia predchádzajúcich zasadnutí sú splnené.

**K bodu 5. Správa o vzdelávacej a vedecko - výskumnej činnosti TnUAD v Trenčíne za rok 2023**

Správu predniesla doc. RNDr. Zdenka Krajčovičová, PhD., MPH. K správe neboli žiadne pripomienky, následne dal predseda VR TnUAD o tomto bode hlasovať.

Výsledky hlasovania:

Počet členov VR TnUAD oprávnených hlasovať: 32

Počet prítomných členov VR oprávnených hlasovať 26

Počet členov VR, ktorí hlasovali za 26

Počet členov VR, ktorí hlasovali proti 0

Počet členov VR, ktorí sa zdržali hlasovania 0

*Uznesenie VR – 3/1/2024*

*VR TnUAD schválila Správu o vzdelávacej a vedecko - výskumnej činnosti TnUAD v Trenčíne za rok 2023.*

**K bodu 6.Návrh na vymenovanie za profesora –** **doc. Ing. Igor Barényi, PhD., EUR ING (FŠT TnUAD)**

Členovia VR TnUAD v súlade s § 12, ods.1, bod f) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov prerokovali návrh na vymenovanie - **doc. Ing. Igor Barényi, PhD., EUR ING** za profesora v odbore habilitačného konania a inauguračného konania Strojárske technológie a materiály.

V úvode predseda VR TnUAD doc. Ing. Jozef Habánik, PhD. uviedol návrh na inauguračný proces - doc. Ing. Igor Barényi, PhD., EUR ING.

Následne predseda inauguračnej komisie prof. RNDr. Michal Kotoul, DrSc. oboznámil členov VR TnUAD o priebehu zasadnutia inauguračnej komisie, o plnení minimálnych kritérií pre obsadzovanie funkcií profesorov a o záveroch zo zasadnutia inauguračnej komisie.

Doc. Ing. Marta Kianicová, PhD. členka VR TnUAD a zároveň predsedníčka VR FŠT TnUAD oboznámila členov VR TnUAD o priebehu inauguračného konania na FŠT TnUAD.

Predseda VR TnUAD doc. Ing. Jozef Habánik, PhD. poďakoval predsedovi inauguračnej komisie za návrh, pričom doplnil a v skratke predstavil členom VR TnUAD inauguranta, jeho pôsobenie, funkcie, publikačnú a vedeckú činnosť na Trenčianskej univerzite Alexandra Dubčeka v Trenčíne.

Doc. Ing. Igor Barényi, PhD., EUR ING vo svojej inauguračnej prednáške s názvom *„Fyzikálne modelovanie tepelného spracovania ocelí využitím dilatometrie“* prezentoval výsledky svojej vedecko-výskumnej a vzdelávacej činnosti.

Po prezentácii inauguranta predseda VR TnUAD otvoril verejnú diskusiu, do ktorej sa zapojili so svojimi otázkami a hodnoteniami Dr.h.c. mult. prof. Ing. Jozef Zajac, CSc. a Dr.h.c. Ing. Jaroslav Holeček, PhD. Inaugurant vecne a kvalifikovane odpovedal na vznesené otázky:

**Dr.h.c. mult. prof. Ing. Jozef Zajac, CSc. – FVT Technická univerzita v Košiciach so sídlom v Prešove**

**Otázka:** Aký je princíp tepelného, prípadne deformačného spracovania ocele, ktorú máte zaregistrovanú pomocou úžitkového vzoru?

**Odpoveď:** Úžitkový vzor obsahuje cyklus tepelného spracovania, ktorý pozostáva z cyklov žíhania na odstránenie napätí, kalenia a popúšťania. V rámci projektu boli realizované aj experimenty v oblasti tepelno-mechanického spracovania, avšak komponent pre ktorý je spravovanie primárne určené nie je vhodný pre aplikáciu deformácie.

**Otázka:** Aké materiály budete využívať pre 3D tlač?

**Odpoveď:** Ako už bolo uvedené, ide o materiály so špeciálnymi vlastnosťami (vysokolegované). Výber je limitovaný dostupnosťou práškov pre 3D tlačiareň. Uvažujeme s použitím ocele Maraging M300.

**Dr.h.c. Ing. Jaroslav Holeček, PhD. - MTF so sídlom v Trnave, STU Bratislava**

**Otázka:** Prečo ste si vybrali pre spoluprácu v projekte APVV BIL práve srbských partnerov?

**Odpoveď:** Naša spolupráca s prof. Sebastiánom Balošom, ktorý zastupuje srbskú stranu projektu sa uskutočňuje už dlhodobo aj mimo rámec projektových schém. On nás oslovil s možnosťou zapojiť sa do uvedeného výskumu, kvôli infraštruktúre, ktorou disponujeme v centre CEDITEK FŠT.

Po ukončení verejnej diskusie predseda VR vyzval členov VR TnUAD k tajnému hlasovaniu.

Predseda Volebnej komisie VR informoval o spôsobe tajného hlasovania a dal hlasovať o návrhu na vymenovanie - doc. Ing. Igor Barényi, PhD., EUR ING za profesora v odbore Strojárske technológie a materiály na Fakulte špeciálnej techniky Trenčianskej univerzity Alexandra Dubčeka v Trenčíne. Súčasne informoval, že **inaugurant je členom VR TnUAD a rozhodol sa nehlasovať.**

Po tajnom hlasovaní VR TnUAD, predseda volebnej komisie doc. Ing. Jozef Majerík, PhD., EUR ING oboznámil prítomných s výsledkom hlasovania a následne oznámil výsledok hlasovania inaugurantovi predseda VR TnUAD.

Výsledky hlasovania:

Počet členov VR TnUAD oprávnených hlasovať: 32

Počet prítomných členov VR oprávnených hlasovať 26

Počet členov VR, ktorí hlasovali za 24

Počet členov VR, ktorí hlasovali proti 0

Počet členov VR, ktorí sa zdržali hlasovania 0

Počet členov VR, ktorí nehlasovali 2

*Uznesenie VR – 4/1/2024*

*VR TnUAD v tajnom hlasovaní schvaľuje návrh na vymenovanie doc. Ing. Igora Barényi, PhD., EUR ING**za profesora v odbore Strojárske technológie a materiály.*

**K bodu 7. Rôzne**

* **Návrh na schválenie ďalších odborníkov, ktorí majú právo skúšať na štátnych skúškach pre III. Stupeň vysokoškolského štúdia na CUP FunGlass v akademickom roku 2023/2024**

Predseda VR TnUAD predložil za pracovisko FunGlass návrh na schválenie odborníka z Ústavu anorganickej chémie Slovenskej akadémie vied a odborníka z Ústavu anorganickej chémie, technológie a materiálov Fakulty chemickej a potravinárskej technológie STU Bratislava.

Výsledky hlasovania:

Počet členov VR TnUAD oprávnených hlasovať: 32

Počet prítomných členov VR oprávnených hlasovať 26

Počet členov VR, ktorí hlasovali za 26

Počet členov VR, ktorí hlasovali proti 0

Počet členov VR, ktorí sa zdržali hlasovania 0

*Uznesenie VR – 5/1/2024*

*VR TnUAD schválila Návrh na ďalších odborníkov, ktorí majú právo skúšať na štátnych skúškach pre III. Stupeň vysokoškolského štúdia.*

* Na záver predseda VR TnUAD poďakoval všetkým prítomným za účasť na Vedeckej rade.

V Trenčíne, 17. júna 2024

Zapísala:

Ing. Marta Jamborová

Overili:

doc. RNDr. Zdenka Krajčovičová, PhD., MPH

doc. Ing. Jozef Majerík, PhD. EUR ING